પોતાનું નિરાશાજનક રાજકારણ હોવા છતાં લાગાલેન્ડની સિવિલ સોસાયટીએ એક પ્રકારની આશા જન્માવી છે, કેમ કે તેના સભ્યોએ શાંતિ પ્રક્રિયામાં ભાગ લીધો છે, ભ્રષ્ટાચારથી ખદબદતાં રાજકારણ વિશે જાહેરમાં બોલવા માંડ્યું છે અને તદ્દન નિષ્પક્ષ અને તટસ્થ ચૂંટણી માટે એક અભિયાન છેડ્યું છે. ગત વર્ષે નાગાલેન્ડની મહિલાઓના વિવિધ જૂથોએ સરકારી સંસ્થાઓમાં સ્ત્રી-પુરુષના પ્રતિનિધિત્વનો વિવાદાસ્પદ મુદ્દો ઉઠાવ્યો હતો. જો કે મ્યુનિસિપલ કોર્પોરેશન અ નગરપાલિકાઓમાં 33 ટકા અનામતની માંગણીના મુદ્દે તેઓને નિષ્ફળતા સાંપડી હતી તેમ છતાં રૂઢિચુસ્ત સમાજમાં સ્ત્રી-પુરુષની સમાનતાના મુદ્દે જાહેર ચર્ચા શરૂ કરાવવામાં તેઓને સફળતા મળી હતી. આ ચૂંટણીમાં ફક્ત પાંચ જ મહિલાઓ મેદાનમાં છે, યાદ રહે કે રાજ્યની વિધાનસભામાં આજદિન સુધી એક પણ મહિલા ચૂંટાઇને આવી નથી અને 1963 થી આજદિન સુધીમાં ફક્ત એક જ મહિલા ચૂંટાઇને સંસદમાં પહોંચી હતી. થોડાં થોડાં વર્ષોના અંતરે ભજવાતું ચૂંટણીનું નાટક નહીં પરંતુ રાજ્યમાં ખરાં રાજકારણનું પ્રતિનિધિત્વ કરતા નાગાલેન્ડની અંદર જ સિવિલ સોસાયટી આ પ્રશ્ન ઠાવી રહી છે